ಪಟ್ಲ ಸತೀಶ್ ಶೆಟ್ಟಿ

ಪಟ್ಲ ಸತೀಶ್ ಶೆಟ್ಟಿ 
ತೆಂಕುತಿಟ್ಟು ಯಕ್ಷಗಾನದ ಭಾಗವತರು. ಪ್ರಸ್ತುತ ಶ್ರೀ ಜ್ಞಾನಶಕ್ತಿ ಸುಬ್ರಹ್ಮಣ್ಯಸ್ವಾಮಿ ಕೃಪಾಪೋಷಿತ ಯಕ್ಷಗಾನ ಮಂಡಳಿ, ನಾಗವೃಜ ಕ್ಷೇತ್ರ ಪಾವಂಜೆಯ ಪ್ರಧಾನ ಭಾಗವತರು ಹಾಗೂ ಮೇಳದ ಸಂಚಾಲಕರು. ಸತೀಶ್ ಶೆಟ್ಟಿ ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನ ವಗೆನಾಡು ಗ್ರಾಮದ ಪಟ್ಲ ಎಂಬ ಊರಿನಲ್ಲಿ 1 ಜನವರಿ 1978 ರಂದು ಜನಿಸಿದರು. ಇವರ ತಂದೆ ಪಟ್ಲ ಮಹಾಬಲ ಶಟ್ಟಿ ಹಾಗೂ ತಾಯಿ ಲಲಿತಾ ಶೆಟ್ಟಿ. ಇವರಿಗೆ ಒಟ್ಟು 3 ಜನ ಮಕ್ಕಳು. ಇವರ ಹೆಂಡತಿಯ ಹೆಸರು ನಿರ್ಮಿತ ಶೆಟ್ಟಿ ಮಕ್ಕಳು ಹ್ರದಾನ್ ಶೆಟ್ಟಿ ಹಾಗೂ ರಿತ್ವಿಕ ಶೆಟ್ಟಿ. ಯಕ್ಷಗಾನ ಕಲಾವಿದರಿಗಾಗಿ ಇವರು "ಯಕ್ಷಧ್ರುವ ಪಟ್ಲ ಫೌಂಡೇಶನ್‌" ಸ್ಥಾಪಿಸಿದ್ದಾರೆ, ಇವರು ಇದರ ಸ್ಥಾಪಕ ಅಧ್ಯಕ್ಷರು.

 ಯಕ್ಷಗಾನ ಜೀವನ 
ಸತೀಶ್ ಅವರು ತಮ್ಮ ಪದವಿ ಪೂರ್ವ ಶಿಕ್ಷಣವನ್ನು ಓದುವಾಗ ಯಕ್ಷಗಾನದಲ್ಲಿ ಹೆಚ್ಚಿನ ಆಸಕ್ತಿಯನ್ನು ಬೆಳೆಸಿಕೊಂಡರು ಮತ್ತು ಹಿರಿಯ ಕಲಾವಿದರಾದ ಮಾಂಬಾಡಿ ಸುಬ್ರಹ್ಮಣ್ಯ ಅವರಿಂದ ಯಕ್ಷಗಾನ ಭಾಗವತಿಕೆ, ಚೆಂಡೆ ಮತ್ತು ಮದ್ದಳೆಗಳನ್ನು ಕಲಿತರು. ಶಿಮಂತೂರು ನಾರಾಯಣ ಶೆಟ್ಟಿ ಅವರಿಗೆ ಯಕ್ಷಗಾನ ಛಂದಸ್ಸು ಕಲಿಸಿದ್ದಾರೆ ಸತೀಶ್ ಅವರು ರೋಷನ್ ಕುಮಾರ್ ಅವರಿಂದ ಕರ್ನಾಟಕ ಸಂಗೀತ ಕಲಿತರು.ಇವರು ಮೊದಲಿಗೆ ಕಟೀಲು ಮೇಳದಲ್ಲಿ ಬಲಿಪ ನಾರಾಯಣ ಭಾಗವತರ ಜೋತೆಗೆ ಸಹ ಭಾಗವತರಾಗಿ ಯಕ್ಷಗಾನದ ಪಯಣ ಪ್ರಾರಂಭಿಸಿದರು. ಪ್ರಥಮವಾಗಿ ಶ್ರೀ ಭಗವತಿ ಯಕ್ಷಗಾನ ಮಂಡಳಿ ಸಸಿಹಿತ್ಲು ಮೇಳದಲ್ಲಿ ಸೇವೆ ಸಲ್ಲಿಸಿ ಮುಂದೆ 2010ದಿಂದ ಇವರು ಕಟೀಲಿನ 5ನೇ ಮೇಳಕ್ಕೆ ಪ್ರಧಾನ ಭಾಗವತರಾಗಿ ಆಯ್ಕೆ ಆದರು. ಅಲ್ಲಿಂದ 2019ರವರೆಗೆ ಕಟೀಲು ಮೇಳದಲ್ಲಿ ಸೇವೆ ಸಲ್ಲಿಸಿ 2020ರಿಂದ ಪಾವಂಜೆ ಮೇಳವನ್ನು ಪ್ರಾರಂಭಿಸಿದರು.

 ಪ್ರಶಸ್ತಿ
ಯುವ ಭಾಗವತ, ಗಾನ ಮಂದಾರ, ಗಾನ ಗಂಧರ್ವ, ಗಾನ ಕೋಗಿಲೆ ಮುಂತಾದ ಹಲವಾರು ಬಿರುದುಗಳನ್ನು ಗಳಿಸಿ, ಇಲ್ಲಿಯವರೆಗೆ 500 ಕ್ಕೂ ಹೆಚ್ಚು ಪ್ರಶಸ್ತಿಗಳನ್ನು ಗಳಿಸಿದ್ದಾರೆ. ಶೃಂಗೇರಿಯ ಸಾಂಸ್ಕೃತಿಕ ಮಟ್ಟು ಜನಪದ ಅಧ್ಯಯನ ಕೇಂದ್ರ ಟ್ರಸ್ಟ್ ವತಿಯಿಂದ ನೀಡಲಾಗುವ ಕಾಳಿಂಗ ನಾವಡ ಪ್ರಶಸ್ತಿ ಪಡೆದಿದ್ದಾರೆ. ಕಾರ್ಕಳ ಶ್ರೀಕುಂದೇಶ್ವರ ಕ್ಷೇತ್ರದಿಂದ ಕೊಡಮಾಡುವ ಪ್ರತಿಷ್ಠಿತ ಕುಂದೇಶ್ವರ ಸಮ್ಮಾನ್‌ ಗೌರವ ಪ್ರಶಸ್ತಿ, ಮತ್ತು ಸೃಷ್ಟಿಕಲಾ ವಿದ್ಯಾಲಯ ನೀಡುವ ಸೃಷ್ಟಿಕಲಾಭೂಷಣ ಪ್ರಶಸ್ತಿ ಪಡೆದಿದ್ದಾರೆ.

 ಉಲ್ಲೇಖಗಳು 

 ಉಲ್ಲೇಖಗಳು